Broj: 7-Su-17/2024-6

Datum: 14. veljače 2024.

 Temeljem članka 4. stavak 5. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17, 89/19, 155/23 ) i članka 160. Zakona o državnim službenicima (Narodne novine broj 155/23) Županijski sud u Vukovaru donosi

Opis poslova i podatke o plaći

za radno mjesto računovodstveni referent – blagajnik

te način na koji će se vršiti testiranje kandidata te pravni izvori za pripremanje kandidata

Opis poslova radnog mjesta:

**računovodstveni referent – blagajnik**: vodi gotovinske uplate i isplate, prema potrebi obavlja poslove ekonomata u dijelu koji odredi voditelj financijsko-materijalnog poslovanja, vodi knjigu ulaznih računa, vrši uplate i isplate sa depozitnog računa, te obavlja druge poslove po nalogu voditelja.

Plaća radnog mjesta za koje se vrši prijam utvrđena je člankom 108. stavak 2. Zakona o državnim službenicima i namještenicima (Narodne novine broj: 27/01) i člankom 3, točka c)3 Uredbe o nazivima radnog mjesta i koeficijenta složenosti poslova u državnoj službi (Narodne novine broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 76/15, 100/15, 71/18, 15/19, 73/19, 63/21, 13/22, 139/22, 26/23, 87/23 ), a sve u svezi sa člankom 52. Zakona o plaćama u državnoj službi i javnim službama (Narodne novine broj: 155/2023).

Podaci o plaći radnih mjesta za koje se vrši prijam nalaze se na web stranici Narodnih novina ([www.nn.hr](http://www.nn.hr)), a iznosi:

* za računovodstvenog referenta - blagajnika 0,865 od osnovice za izračun plaće, uvećan za 0,5% za svaku navršenu godinu radnog staža,

**Način na koji će se vršiti testiranje kandidata/kinja te pravni i drugi izvori** za pripremanje kandidata/kinja za testiranje, utvrđeni su odredbama članka 11. i 12. Uredbe o raspisivanju i provedbi javnog natječaja i internog oglasa u državnoj službi, a sastoji se od provjere poznavanja osnova ustavnog ustrojstva Republike Hrvatske, provjere znanja bitnih za obavljanje poslova radnog mjesta na koje se prima i razgovora komisije sa kandidatima.

Pravni izvori su:

1. Ustav Republike Hrvatske (Narodne novine broj: 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14),
2. Sudski poslovnik (Narodne novine broj: 37/14, 49/14, 08/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23, 122/23).
3. Pravilnik o proceduri blagajničkog poslovanja Županijskog suda u Vukovaru: <https://sudovi.hr/sites/default/files/dokumenti/2023-03/Pravilnik%20o%20proceduri%20blagajni%C4%8Dkog%20poslovanja%20%C5%BDupanijskog%20suda%20u%20Vukovaru_17-Su-1502023-1%20od%2017.%20o%C5%BEujka%202023%20.pdf> .

 Predsjednik suda

 Nikola Bešenski